Географија

Мој отац има уверења снажна

да је општа култура врло важна.

Географија је њен важан део

и да је не знам не бих смео.

Стално ме испитује мој ћале

за градове велике и мале,

за језера, планине, реке,

за државе необичне и далеке

Једном приликом ме је позвао Сава...

а тата ко из топа : „Где је град Отава?“

Кад ми дођу сестричине Дуња и Олга,

тата се распитује куда протиче Волга.

Кад ме пропитује заменице ја , ти, он,

примећује да Темза протиче кроз Лондон.

Док уживам у торти пуној фила,

подсећа ме да је на Филипинима Манила.

А пре би зебра изгубила пругу,

него што бих запамтио где је Уагадугу.

Једном ме је у продавницу посло,

уместо списка рекао је:“Норвешка једнако Осло!“

Кад дођем од фризера, а фризура ми страва

тата прво чврга, а онда: „Где је Варшава?“

Када гледам неки одлучујући меч

тата пита да ли је Виена исто што и Беч.

У татиној глави једном је био прави потрес

када нисам знао где је Буенос Ајрес.

Пролећни дан и напољу је права фешта,

тата констатује:“У Мађарској је Будимпешта.“

Кад баба прави укусне палачинке

тату подсети на древни народ Инке.

Па онда после док чекамо пицу,

прича где је некад био Чичен Ицу.

Размишљам да ли и свемир спада у Земљопис,

кад ме пита где је звезда Сириус?

„Тата само ме мало географије мани!

Па на баскет терен са мном стани...

Да видимо како ту ствари стоје!

Да ли се ти географи кошаркаша боје?!“

Алекса Николић VI1

Основна школа „Станислав Сремчевић“

Улица Лазе Маринковића 54

Крагујевац, 034/ 300-750

Ментор: Предраг Николић